ČálliidLágádus

ČálliidLágádus - også ForfatternesForlag, TjaelljiBerteme eller TjállijAimmudahka, er et samisk forlag etablert i 2002 som har som formål å gi ut bøker som formidler opplysninger og kunnskap om samer og samiske forhold til det samiske samfunnet. De har utgivelser på nord-, sør- og lulesamisk.

Forlaget er organsiert som en stiftelse, og har hovedkontor i Karasjok og et avdelingskontor i Båteng i Tana. Forlaget Jår’galæd’dji, som drev fra 1974 til 1988, regnes som en forløper til ČálliidLágádus.

Utgivelser (utvalg)
Forlaget har blant annet publisert følgende bøker:
 2009: Eallit Sámis av Heikkiarmas Lukkari - en faktabok om samisk natur og miljø.
 2010: Ságer somá leat sápmelažžan og Det er gøy å være same av Maren Uthaug - Satirisk tegneseriebok utgitt på norsk og nordsamisk. 
 2012: Samisk reindrift på Grønland av Odd Mattis Hætta - en historisk fremstilling.
 2013: Davvisámegiela-ruoŧagiela, ruoŧagiela-davvisámegiela sátnegirji av Mikael Svonni - den første ordboken som er utgitt på nordsamisk-svensk / svensk-nordsamisk
 Diverse julehefter; oversettelser til nordsamisk av Pondus, Kapteinens jul og Nemi
 Innbundet hefte av de første utgavene av Donald Duck (Vulle Vuojaš) på nordsamisk
2017: Samevotter fra Tanadalen – strikkeoppskrifter av Kirsti-Synnøve Suongir; 3. opplag utgitt i 2021

Referanser

Eksterne lenker
 Hjemmesiden til ČálliidLágádus 
 Hjemmesiden til ČálliidLágádus 

Kategori:Norske stiftelser
Kategori:Norske forlag
Kategori:Kultur i Karasjok
Kategori:Kultur i Tana
Kategori:Samisk litteratur
Kategori:Forlag etablert i 2002